google/wiki40b huggingface dataset:
Zhu Xi

Zhu Xi (hiina keeles 朱熹, pinyin'is Zhū​ Xī​; 1130 – 1200) oli Songi dünastia aegne hiina filosoof, uuskonfutsianismi tähtsaim teoreetik.
Tema tähtsaim panus on konfutsianismi Neliraamatu (Sishu) koostamine. See sisaldas tema kommenteeritud Kong Fuzi "Vesteid ja vestlusi", Mengzi raamatut ja konfutsianistlikke raamatuid "Suur õpetus" (Daxue) ja "Keskmine tavaline" (Zhongyong). Nende nelja raamatu tundmine oli Hiina ametnike eksami põhiaineks alates 1313. aastast kuni 1905. aastani.

Elulugu

Zhu Xi oli pärit Fujianist. Ta töötas mitmetes riigiametites.
Zhu Xi kirjutas üle 70 teose. Ta asutas ka Wuyi mägedes ja mujal üle 50 erakõrgkooli. Ta taastas Valge Hirve Koopa Akadeemia (白鹿洞书院) Lushani mäe jalamil tänapäeva Jiangxi provintsis.
Sotecle linnus

Sotecle linnus oli 13.–14. sajandil Tālavas, tänapäeva Põhja-Lätis asunud linnus.
Esmakordselt mainitakse Soteclet Henriku Liivimaa kroonikas, mille järgi see oli 13. sajandi alguses latgali üliku Russini elupaigaks ja ilmselt ka Sotecle linnusepiirkonna keskuseks. Teist ja viimast korda mainitakse seda 1318. aastast pärinevas dokumendis.
Kuna kumbki allikas linnuse täpsemat asukohta ei avalda, siis on erinevad autorid paigutanud seda paljudele erinevatele linnamägedele. Levinuim on arvamus, et see asus Kvēpene linnamäel Raiskumsi lähedal. Sellele vaidleb vastu Läti ajaloolane Ēvalds Mugurēvičs, kes juhib tähelepanu asjaolule, et kroonika ja 14. sajandi dokumendi teksti tõlgendades võib väita, et linnus pidi asuma Koiva vasakul kaldal, kuna Sotecles elanud Russinit on vastandatud jõe parema kalda latgalitele ja liivlastele, ja hilisemal Riia peapiiskopi maal. Kvēpene linnamägi neile kriteeriumitele ei vasta. Mugurēvičsi arvates on kõige tõenäolisem Sotecle linnuse koha kandidaat Rauna Tanīsa linnamägi. Selle kasuks räägivad ka arheoloogilised leiud, mille kohaselt oli tegemist 13.–14. sajandil kasutuses olnud latgali elanikkonnaga kindlusega. Samuti asub see suhteliselt lähedal Võnnule, mis seletab Russini tihedaid sidemeid sealse komtuuri Bertoldiga, ja samas eemal peamisest liiklussoonest Riia–Pihkva teest, mis seletab, miks kroonikas Soteclet nii vähe mainitakse.
Veel mõned usutavamad linnuse asupaiga spekulatsioonid seostavad seda Nītaure linnamäega, kus samuti leiduvad 13.–14. sajandist pärinevad latgali asustusele viitavad leiud, kuid tegemist on hilisemal ordumaal ja Võnnust kaugemal asunud kohaga. Vecpiebalga lähedane Ineši valla Lejasburkāni linnamägi jääb Võnnust veel kaugemale ja on õhukese kultuurikihiga. Vijciemsi Celītkalns ja Kauguri Pekaskalns asuvad samuti ordu territooriumil. Mõned varasemad autorid on Soteclet paigutanud näiteks ka Urga mõisa kohale Aloja lähedal (13. sajandi kindlustused puuduvad ja jääb liivlaste asualale), Plāņi mõisa lähedale (latgali asustus puudus) ja isegi Tartu lähistele.
Pohja vald

Külad kirikuraamatu järgi

Andkärr, Anskuu (Antskog), Baggby, Björsby, Bockboda, Bollsta (Bollstad), Borgby, Brunkom, Brödtorp, Böle, Dalkarby, Degernäs, Djekenkulla, Ekerö, Elimo, Fiskari (Fiskars), Gammelby, Gennäs, Grabbskog, Grännäs, Gumnäs, Hindraböle, Hällskulla, Jernvik, Kiila (Kila), Klinkbacka, Koppskog, Kuovila (Skogböle), Kvarnby, Kyrkbacka, Lillfors, Mörby, Näsby, Pappila (Prästgården), Persböle, Pinjainen (Billnäs), Pohjankuru (Skuru), Ramskulla, Sidsbacka, Sjösäng, Skarpkulla, Skogäng, Skryttskog, Slicko, Sonabacka, Spakanäs, Starrböle, Sunnanvik, Svedjeby, Sällvik, Tomasböle, Torby, Trädbollstad, Uusikartano (Nygård), Vesterby, Joensuu, (Åminne), Åminnefors
Robert Conquest

George Robert Ackworth Conquest (15. juuli 1917 Great Malvern, Inglismaa – 3. august 2015 Stanford, California) oli Briti ajaloolane, sovetoloog.
Ta on muu hulgas uurinud totalitarismi kuritegusid.
2008. aastal anti talle Maarjamaa Risti II klassi teenetemärk.
Vambisa keel

Hibaro keelkond

Hibaro keelkonnas on neli elus olevat keelt: aguaruna keel, atšuari keel, šuari keel, vambisa keel. Hibaro keelkonna keeli räägib 89 630 inimest. Riigid, kus selle keelkonna keeli räägitakse on Ecuador ja Peruu.

Asuala

Vambisa keelt kõneldakse Peruu põhjaosas, Andide džunglis, Morona ja Santiago jõgede kallastel.

Keele näiteid

Vambisa keeles: 
tnta pukapkd hdwaij – vesi mullitab
waki'tkitoiti – hiljem tuleb ta tagasi koju
pujumek – tere
pungcurait? – kuidas sul läheb?

Lisaks

Keelestaatuse number on 5 (arenev). Vambisa keele kirjaoskus on 50%. Enamik vambisa hõimu lastest omandab vambisa keele.
Brent Berlin tegi kindlaks, et inglased suudavad vambisa keeles lindudel ning kaladel vahet teha, kuigi nad ei ole vambisa keelt kunagi kuulnud.
Põlle lappimine

Põlle lappimine, ka põlle paikamine, oli eesti talupojapulmas pulmarituaali eraldi episood ning järgnes põlletamisele. 
Põlle lappimise algatas pruudi vend. Kurtes, et peigmees on ostnud katkise põlle, kutsus ta pulmalisi põlle lappima (nt Lüganuse, Juuru, Märjamaa, Laiuse jne). Põll asetati õlgedega kaetud põrandale ja seda tuli pulmalistel rahaga katta. Esimese mündi heitis peig. Peiupoisid tõid pulmalisi ükshaaval põlle lappima. Pruudi vend näitas piitsavarrega, siin on auk ja siin auk! Auku sobis lappida hõbe-, mitte vaskrahaga, hiljem pandi juba paberraha. Et pruudile tööd muretseda, siis visati tihti rahad õlgedesse (Audru). Mõnel pool raha pandi koguni võistu: pruudi sugulane pani raha ja ütles: «Pruudi käsi peal!», siis pani peigmehe sugulane ja ütles «Peigme käsi peal» (Põltsamaa) jne.
Taebla staadion

Taebla staadion on staadion Taebla alevikus Staadioni tänaval.
Staadionil on üks vähestest täismõõtmelistest jalgpalliväljakutest Lääne-Eestis.
Jackson Pollock

Jackson Pollock (28. jaanuar 1912 Cody, Wyoming – 11. august 1956 East Hampton, New York) oli Ameerika Ühendriikide kunstnik, action paintingu tuntuim esindaja.

Elulugu

Noorimana viiest pojast, sündis Pollock Codys Wyomingis ja kasvas üles Arizonas ja Californias. Ta õppis Los Angeleses. Aastal 1929, järgnedes oma vennale Charlesile, kolis ta New Yorki, kus nad mõlemad õppisid Thomas Hart Bentoni käe all, kes oli Ameerika realismi juhtfiguure.
Pollocki varasemad tööd olid mõjutatud Bentonist, kuid see mõju ei seisnenud mitte niiväga loomingu kui Bentoni loomuse mõjus. Suurt mõju avaldasid ka Mehhiko muralistid, eriti kohtumine David Alfaro Siqueirosega. Hiljem ka Picassost ja sürrealism (eriti Joan Miró). 
1938. aastal asus Pollock tööle föderaalse kunstiprojekti heaks ja olenemata oma vastuolust sellesse õnnestus tal sinna jääda kuni projekti lõpuni 1943. aastal. 1943 toimus New Yorgis ka Pollocki esimene isikunäitus ja Pollock sõlmis aastase lepingu tolleaegse New Yorgi kõige prestiižikama kunstikoguja Peggy Guggenheimiga.
Guggenheimi galerii grupinäitusel avastas Pollocki tööd ka kunstikriitik Clement Greenberg, kellele Pollock hilisem kuulsus suuresti tänu võlgneb.
Mitmed aastad raviti Pollockil alkoholismi ja depressiooni, ning sel ajal tutvus ta Carl Jungi teooriatega, mille alusel hakkas ta välja töötama oma isikupärast maalimisviisi.
1945. aasta oktoobris abiellus ta oma kauaaegse kunstnikust kallima Lee Krasneriga, misjärel koliti Springsi East Hamptonis New Yorgi osariigis. Elukohaks sai puust maja, mille lähedal asuvast küünist sai peagi Pollocki stuudio.
Küün oli täiuslik stuudio Pollockile, katsetamaks voolava värviga. Ta hakkas lõuendeid põrandale asetama ja leiutas nõnda tehnika, mis sai nimeks dripping ('tilkuv'). Selle tehnika tõttu sai Pollock hiljem nimeks "Jack the dripper" (nimetuse andis ajakiri Time ühes oma 1956. aasta väljaandes).
Pollocki loodud tehnika oli ka üheks alusepaniaks action paintingu ('tegevusmaal') mõistele.
Pollock hukkus 11. augustil 1956 autoavariis. Temaga ühes autos viibisid Edith Metzger ja Ruth Kligman, kellest esimene samuti hukkus.

Trivia

2006. aasta novembris müüs David Geffen Pollocki teose "No. 5, 1948" 140 miljoni USA dollari eest ja tol ajal oli tegemist suurima summaga, mis ühe kunstiteose eest välja käidud. Ostjaks oli arvatavasti David Martinez.
Tõnis Lepik

Tõnis Lepik (sündinud 24. augustil 1958 Tallinnas) on eesti filmioperaator ja dokumentaalfilmirežissöör.
Soojusjuhtivus

Soojusjuhtivuseks nimetatakse termilise energia ehk soojusenergia spontaanset kandumist kuumemalt kehalt (või kehaosalt) külmemale kehale (kehaosale) aineosakeste vastasmõju (molekulidevaheliste põrgete) tagajärjel. 
Soojusjuhtivus on konvektsiooni ja soojuskiirguse kõrval üks soojusülekande vorme. 
Soojusjuhtivus toimib eeskätt tahketes kehades ja vähesel määral ka vedelikes, kuid peaaegu puudub gaasides. 
Kehade soojusjuhtivusega puutuvad inimesed kokku iga päev. Kui näiteks külm lusikas asetada kuuma vette, siis kõigepealt soojeneb vees olev osa, seejärel kandub soojus piki lusika vart edasi ja me tunneme, kuidas lusika vars muutub tasapisi soojaks.
Hälbiv käitumine

Hälbiv käitumine (deviant behaviour) on inimese või grupi tegevus, mis ei ole vastavuses antud ühiskonna või kultuuri, subkultuuri, grupi iseloomulike (legitiimselt paika pandud või faktiliselt kujunenud) normide ja ootustega (nt moraal, kombed, traditsioon, tegevusmoodused ja käitumismallid) ning on ühiskonna poolt hukka mõistetud. Sageli peetakse hälbivast käitumisest rääkimisel silmas neid käitumisviise, mis on seadusega keelatud.
EFQM-i kvaliteedimudel

Mudel

EFQM-i mudel ei ole standardite ega ettekirjutuste kogum, vaid raamistik. Mudel koosneb võimaldajate ja tulemuste kriteeriumitest. Võimaldajad ehk tegevuse eeldused kirjeldavad organisatsioonis toimivaid süsteeme ja põhimõtteid. Tulemused näitavad tegevuse mõõdetavaid resultaate. Kõigil kriteeriumidel on alakriteeriumid, mis koosnevad teatud hulgast küsimustest, millele vastates saab määrata organisatsiooni taseme vastava kriteeriumi lõikes. Mudeli üheks eelduseks on, et eksisteerib erinevaid tipptaseme saavutamise viise. Kriteeriumid esindavad soovituslike elemente, mida järgides peaks ettevõte saavutama täieliku täiuslikkuse. Iga kriteeriumi juures hinnatakse ka innovatsiooni ja pidevat õppimist.
Hindamispõhimõtted erinevad võimaldajate ja tulemuste lõikes. Valdkondade 1–5 osas hinnatakse, milliseid lähenemisviise ja tegevusi organisatsioonis kasutatakse ja kui ulatuslikult need on rakendatud. Lähenemisviis juures hinnatakse meetodite, tegevuste ja tööriistade asjakohasust, süstemaatilist lähenemist ja parendustegevuste elluviimist. Rakendatuse all mõistetakse kui ulatuslikult on lähenemine rakendatud organisatsiooni horisontaalsetes ja vertikaalsetes tasandites.
Valdkondade 6–9 osas hinnatakse, kui head esitatud tulemused on ja kuidas nad katavad asjakohaseid valdkondi. Tulemuste täiuslikkus võtab arvesse: positiivsete trendide olemasolu ja võrdlusi oma eesmärkidega ja väliste organisatsioonidega ja jätkusuutlikkust. 

Suarez jt leidsid oma 2014. aasta uuringus, et EFQM-i mudelist on kasu ainult juhul, kui juhtida samaaegselt kõiki mudelis toodud valdkondi. Mudeli elemendid ei toimi efektiivselt kui neid rakendada ükshaaval. Veelgi enam võib väita, et mudeli elementide vahel on sünergiad ja sõltuvused, mis moodustavad tervikliku juhtimissüsteemi.

Võimaldajad

1. Eestvedamine 
2. Strateegia
3. Inimesed 
4. Partnerlus ja ressursid
5. Protsessid, tooted ja teenused

Tulemused

6. Klientidega seotud tulemused
7. Personaliga seonduvad tulemused
8. Ühiskonnaga seotud tulemused
9. Võtmetulemused
Vilivalla tuulik

Vilivalla pukktuulik asub Hiiumaal Hiiumaa vallas Vilivalla külas. Tuulik valmis aastal 1886. Muinsuskaitseameti vahenditest 2000-tel aastatel tuuleveski restaureeriti.
Kulumine (majandus)

Kulumine on põhivahendite tarbimisväärtuse vähenemine nende kasutamisaja jooksul.
Eristatakse põhivahendite füüsilist ja moraalset kulumist.
Wolfgang Schleidt

Wolfgang Schleidt (sündinud 1927) on saksa etoloog.
Ta töötas muuhulgas Konrad Lorenzi assistendina.
Salamajärvi rahvuspark

Salamajärvi rahvuspark (soome keeles: Salamajärven kansallispuisto) on Soome rahvuspark, mis asub Perho, Kivijärvi ja Kinnula valdades, Kesk-Pohjanmaa ja Kesk-Soome maakondades. 
Salamajärvi rahvuspark on asutatud 1982. aastal ja selle pindala on 62 ruutkilomeetrit. Pargis on mitmeid matkaradu, mille kogupikkus on umbes 60 km.
2018. aastal külastas Salamajärvi rahvusparki üle 19 000 inimese.
Pikihoone

Pikihoone on kirikuhoone osa, mis on määratud kogudusele.
Moodustab tavaliselt kirikuhoone läänepoolse osa, millele idas liitub kooriruum. 
Pikihoonega risti võib olla üks või mitu transepti. Pikihoone võib olla jagatud löövideks.
Eesti Juustuliit

Eesti Juustuliit on Eesti mittetulundusühing, mis ühendab Eestis juustu tootvaid, pakendavaid ja turustavaid ettevõtteid ja ettevõtjaid. Liidu juhataja on Hannes Prits.
Liit asutati 31. mail 1999.
Fordi maakond (Kansas)

Fordi maakond (Ford County) on maakond USA-s Kansase osariigi edelaosas.
2010. aastal elas maakonnas 33 848 inimest. Maakonna keskus ja suurim linn on Dodge City (25 762 elanikku). Suuremad asulad on veel Spearville (845) ja Bucklin (722).
Maakonna pindala on 2847 km². Veepindala on 2 km²

Ajalugu

Fordi maakond moodustati 26. veebruaril 1867. aastal Marioni maakonna osast. Maakond sai nime kolonel James Hobart Fordi järgi.
Marie Nyswander

Marie Nyswander (13. märts 1919 – 20. aprill 1986) oli Ameerika Ühendriikide psühhiaater ja psühhoanalüütik, kes koos oma abikaasa Vincent Dole'iga töötas välja metadoon-asendusravi põhimõtted.
Mihkel Jürna

Mihkel Jürna (17. september 1899 Roela vald, Soonuka küla – 5. detsember 1972 Tallinn) oli eesti kirjanik ja tõlkija.
Mihkel Jürna õppis Kiltsi vallakoolis ja Väike-Maarja kihelkonnakoolis. Aastatel 1917–1923 õppis ta Tartus Hugo Treffneri gümnaasiumis. Pärast kooli lõpetamist astus ta Tartu ülikooli õigusteaduskonda ja lõpetas selle 1926. aastal, 1934–1937 õppis ta ka arstiteaduskonnas.

Isiklikku

Tema poeg Juhan-Kaspar Jürna oli Eesti NSV kultuuriminister aastatel 1973–1978.
Jämaja kirikumõis

Jämaja kirikumõis (saksa keeles Pastorat Jamma) oli kirikumõis Jämaja kihelkonnas Saaremaal.
Krimulda kirikumõis

Krimulda kirikumõis (saksa keeles Pastorat Kremon, läti keeles Krimuldas mācītājmuiža) oli kirikumõis Liivimaal Riia kreisis Krimulda kihelkonnas.
Mulla happesus

Mulla happesus on mulla omadus, mis sõltub vesinik- ja alumiiniumioonide ning dissotsieerumata hapete sisaldusest mullas.
Dissotseerumata hapete sisaldumine mullas oleneb mulla lähtekivimist ning osaliselt ka orgaanilise aine muundumisest mullas (nt kõdunemine).
Mulla happesust saab reguleerida väetamise, lupjamise ja viljavahetusega.
Mulla happesust saab liigitada kahte kategooriasse aktiivsuse põhjal aktiivseks ja passiivseks, passiivne mullahappesus jaguneb veel asendushappelisuseks ja hüdrolüütiliseks happelisuseks.

Aktiivne mulla happesus

Aktiivset happelisuse põhjustajaks on vesinikioonid mullalahuses.  
Mulla aktiivset happesust väljendab mulla reaktsioon, mida kirjeldatakse logaritmilise suuruse pH kaudu. Selle järgi jagunevad mullad tugevalt, mõõdukalt ja nõrgalt happelisteks.

Passiivne mulla happesus

Potentsiaalset ehk varjatud ehk passiivset mulla happesust põhjustavad neeldunud vesiniku- või alumiiniumiioonid ning dissotseerumata happed.

Asendushappesus

Asendushappelisus on põhjustatud neutraalsooladelahuste poolt, mis tõrjuvad mulla koostisest välja vesinik- ja alumiinuimioonid. Need samad alumiiniumioonid on kahjulikud enamusele kultuurtaimedele.

Hüdrolüütiline happesus

Hüdrolüütilist happesust põhjustavad läbi aluseliste soolade hüdrolüüsi mulla koostisest väljatõrjutud ioonid.
Tüpograafia

Tüpograafia on trükise visuaalne teostus. Kitsamas tähenduses tegeleb tüpograafia trükiks ettevalmistatava materjali − tähtede, sõnade ja tekstimassiivi − korrastamisega, et anda teksti mõtet edasi võimalikult selgelt ja meeldejäävalt. Tüpograafia spetsiifiliseks avaldumisvormiks on kirjatähe ja tähtede süsteemi ehk kirjatüübi konstrueerimine. Tüpograafiat käsitletakse ka osana trükikunstist.

Ajalugu

Tüpograafia nimetus tuleneb kreekakeelsetest sõnadest typos, ’lööma’ ja graphia, ’kirjutama’. Tüpograafia ajaloolisteks juurteks võib pidada antiikmaailmas (juba 1500 aastat eKr) kasutusel olnud vorme ja templeid, mille abil valmistati raha või vormistati tähtsaid dokumente. Tänapäevase tüpograafia sündi seotakse aga Hiinas 11. sajandil kasutusele võetud algeliste trükimasinatega. 13. sajandil võeti Hiinas kasutusele ka metallist trükitüübid. Euroopas algas trükitüüpidest teksti ladumine (vt kõrgtrükk) ja selle paljundamine trükimasina abil 15. sajandi keskel.

Teksti tüpograafia

Trükitekste hinnatakse tihti nende loetavuse järgi − kui kergesti on tekst loetav ning mõistetav. Loetavuse kohta on tehtud uuringuid, mis käsitlevad nii trükimärkide disaini, suurust kui ka omavahelist seost ning kuidas need mõjutavad näiteks lugemiskiirust või silmade väsimist. Näiteks on täheldatud, et püstkiri  on paremini loetav kui kursiivkiri, ka väiketähtedega tekst on paremini haaratav kui suurtähtedega tekst, sest väiketähed on struktuurilt hõlpsamini eristatavad.
Hobune, kes kaotas prillid ära

"Hobune, kes kaotas prillid ära" (soome keeles "Hevonen, joka hukkasi silmälasinsa") on soome kirjaniku Hannu Mäkelä 1977. aastal Otava kirjastusel ilmunud lasteraamat.
Loo peategelane on hobune, kes on seni elatunud hobuselehtedele hobuseraamatute arvustuste kirjutamise honoraridest, kuid kaotab ühel päeval prillid ega saa senist eluviisi jätkata. Hobune otsustab laia ilma õnne otsima minna.
Hobune asub koos teel kohatud teiste loomadega – siili, varese, koera ja lehmadega – talvel elama tühja meiereisse, kuhu neid juhatavad sõbralikud hiired.
Eesti Raamatu retsensendi hinnangul räägib raamat "muhedas toonis" ja "väliselt kentsaka loomaloo varjus targalt ja südamlikult inimeste maailmast".
Raamat ilmus eesti keeles 1983. aastal Piret Saluri tõlkes Eesti Raamatu kirjastusel. Värsid tõlkis Ellen Niit. Raamatu trükiarv oli 40 000.
Nii raamatu originaal kui ka eestikeelne tõlge on avaldatud autori illustratsioonidega.
Pikk päev lõpeb

"Pikk päev lõpeb" (inglise keeles "The Long Day Closes") on Suurbritannia 1992. aasta biograafiline draamafilm.
Režissöör Terence Davies on 1950. aastate Liverpoolis järgnenud paari kuu jooksul 13-aastasele Budile, kes ei ole veel oma homoseksuaalsust avastanud.
Triploidne haab

Triploidne haab (Populus tremula f. gigas Nilsson-Ehle) on hariliku haava vorm, millel on triploidne kromosoomigarnituur.
Triploidsel haaval on kromosoomide arv somaatilistes rakkudes 3n=57, tavalisel diploidsel haaval aga 2n=38.
Triploidsed haavad on kujunenud looduslikult, neid on leitud näiteks Järvselja metsadest. Triploidsed haavad on mädanikukindlamad ja märksa võimsama kasvuga kui diploidsed harilikud haavad.
Triploidset haaba saab paljundada vaid vegetatiivselt.
Ülipeenstruktuur

Ülipeenstruktuur on aatomite, molekulide ja ioonide energiatasemete (vastavalt nende spektrijoonte) struktuur, mis tekib tuuma magnetilise dipoolmomendi ja elektronide magnetvälja vastastikusel mõjul. Selle vastastikmõju energia sõltub tuuma spinnide ja elektronide spinnide võimalikust omavahelisest orientatsioonist. 
Seesuguse vastastikmõjuga kaasneb  energiatasemete lahknemine alamtasemeteks (ja spektrijoonte lõhenemine). Nii moodustubki energiatasemete (spektrijoonte) ülipeen struktuur.
Ülipeenstruktuuris on alamtasemete tihedus mitu suurusjärku suurem kui peenstruktuuris (vastavalt sellele, mitu korda tuuma mass on suurem elektroni massist).
Ugaami lauk

Levila

Ugaami lauk kasvab Pakistanis, Afganistanis, Kasahstanis, Kõrgõzstanis, Usbekistanis ja Tadžikistanis.
Vladimir Juškin

Vladimir Juškin (sündinud 16. novembril 1948) on Eesti poliitikaanalüütik.
Ta on lõpetanud Baumani-nimelise Moskva Kõrgema Tehnikakooli insenerina. 
Aastail 1990–1992 töötas ta Eesti valitsuse nõunikuna.
Interluudium

Interluudium (keskladina keeles interludium) on muusikas ja teatris mitmeosalise teose osade või lõikude vahemäng. 
Interluudiumid võivad esineda näiteks ooperi, süidi või sonaadi osade või ka näiteks mitmesalmilise vokaalteose (näiteks mitmesalmilise koraali) salmide vahel.
Teatris võivad interluudiumid paikneda piltide, stseenide või vaatuste vahel.
Keskajal nimetati interluudiumiks väikest janditaolist näidendit, mida esitati näiteks tragöödia vaatuste vahel.
Interluudiumist on iseseisva muusikažanrina välja kasvanud intermetso.
Kollektivism

Kollektivism on maailmavaade või poliitiline vaatesuund, mis väärtustab eeskätt suurte inimrühmade, ent ka mis tahes teiste ühiselt oma eesmärke taotlevate isikute rühmade püüdlusi, asetades need kõrgemale mis tahes individuaalsetest huvidest või taotlustest.
Kollektivismi vastand on individualism.
Äärmuslikud kollektivistid usuvad, et eraomandit lubades ja eramajanduse tingimustes (eirates nõnda inimkonna seniseid ajaloolisi kogemusi) pole kunagi võimalik saavutada sellist majanduslikku heaolu nagu kollektiivsel omandil põhinev majandus.
Bartang

Bartang (ülemjooksul on ta Oksu ja keskjooksul Murgab) on jõgi Tadžikistanis Pamiiri mägismaal Mägi-Badahšani autonoomses ringkonnas, Pandži parempoolne lisajõgi.
Jõe nimi tähendab tadžiki keeles 'kitsas läbipääs'.
Jõe pikkus on 528 km, vooluhulk kõigub 103–156 m³/s, keskmiselt 131 m³/s. Jõgi toitub lume- ja jääsulaveest.
Kuivades piirkondades kasutatakse Bartangi jõe vett niisutamiseks. Jõele on rajatud Šudžani HEJ.
Oksu on jõe nimi ülemjooksul. See tähendab kirgiisi keeles 'valge vesi' (Аксы). Oksu algab Afganistani kirdenurgas Vākhāni koridoris 4015 meetri kõrgusel merepinnast. Ta voolab algul itta, kuni jõuab Tadžikistani piirini, seal pöördub Kizilraboti (Shaimaki) külas loodesse. Kizilrabotist allavoolu voolab Oksu asustamata platool Tadžikistani idapiiri lähedal. Jõe paremal kaldal asub halb, üksnes maasturitega läbitav tee. 60 km enne Murgabi linna pöördub Oksu läände ja sel kohal jõeäärse tee kvaliteet mõnevõrra paraneb. Murgabis ületab jõe Mägi-Badahšani keskne maantee, mis ühendab Horugit Karakküliga.
Murgab on jõe nimi keskjooksul, Murgabist allavoolu. See tähendab tadžiki keeles 'karjamaajõgi'. Murgabi ääres teed ei kulge ja jõekallas ei ole üldiselt läbitav, välja arvatud seiklusturistidele. Sayhobi (Ghudara) külast pisut ülesvoolu on looduslik maalihe moodustanud Sarezi järve.
Bartang on jõe nimi alamjooksul Sarezi järvest või sellest pisut allpool olevast Ghudara jõe suudmest Bartangi suudmeni. Selle osa pikkus on 132 km. Selle osa keskel läbib jõgi Bartangi küla.
Piki Bartangi alamjooksu kulges vana kaubatee. Enne 20. sajandit nõudis selle kaubatee läbimine koolmekohtade ning kaubateele kaljude äärde pandud redelite ja platvormide kasutamist. Kaubatee koosnes kolmest osaliselt kattuvast teest: kõige lühem oli kasutatav ainult sügiseti madalvee ajal, keskmise pikkusega tee oli läbitav aastaringselt ja kõige pikem oli läbitav koormaloomadega, kes ei saanud näiteks redeleid kasutada. Piki Bartangi kulgeb tee tänapäevalgi, kuid see muutub aeg-ajalt rusuvoolude tõttu läbimatuks.
Bartang suubub Pandži, mis alamjooksul kannab nime Amudarja, Rušonis 1979 meetri kõrgusel merepinnast. Seega on jõe lang 2036 meetrit ehk umbes 3,9 meetrit kilomeetri kohta.
Max Vasmer

Max Julius Friedrich Vasmer (27. veebruar 1886 (ukj) Peterburi – 30. november 1962 Lääne-Berliin) oli Venemaalt pärit  saksa slavist.
Aastast 1919 töötas ta Tartu ülikoolis. 1921 läks ta Leipzigi ülikooli.
Termomehaaniline liide

Termomehaaniline liide on madalatel temperatuuridel kujumäluga materjalidest moodustatud pinguga liide.
Selleks kasutatakse nikkel-titaan erisulameid, mis martensiitfaasis madalatel temperatuuridel deformeerituna (-180...-150 C°) taastavad temperatuuri tõustes (-140...-160 C°) oma esialgse kuju ja seega tekitavad liites pingu. Jahutamiseks kasutatakse vedelat lämmastikku. Ist koostatakse 2...3 minuti jooksul hea soojusjuhtivusega vasksete tangide või vedela lämmastikuga immutatud puuvillriidega kaetud otsikutega tangide abil.
Tõrva vesiveski

Tõrva vesiveski asub Tõrvas Õhne jõel. Vesiveski on arvele võetud ehitismälestisena.
Veski on ehitatud 1880. aastal ning see on vanim Tõrva linnas säilinud tööstusehitis. Kohalikud kutsuvad veskit Tultsi veski Lammase majas.
Õudnäsalik

Eluviis

Ta on lihatoiduline, sööb kalu ja koorikloomi.
Õudnäsalik on üksikeluline.
Tarbus

AS Tarbus oli Eesti ühistranspordiettevõte. 2005 ühines Tarbus ja mitu teist ühistranspordiettevõtet aktsiaseltsiks GoBus.
Enne 1991 kandis Tarbus nime Tartu Autobussi- ja Taksopark.
2003 sai Tarbus esimese Eesti ühistranspordiettevõttena ISO 9001:2000 kvaliteedistandardi sertifikaadi.
Liberty maakond (Florida)

Ajalugu

Maakond moodustati 1855. aastal.

Rahvastik

Elanike arv oli 2010. aasta rahvaloenduse järgi 8 365.